EELNÕU

**Mootorsõidukimaksu seaduse muutmise seadus**

**§ 1. Mootorsõidukimaksu seaduse muutmine**

Mootorsõidukimaksu seaduses tehakse järgmised muudatused:

**1)** seadust täiendatakse §-ga 71 järgmises sõnastuses:

„**§ 71. Maksustamisperioodi lühendamine**

(1) Mootorsõidukimaksu maksustamisperioodi lühendatakse, kui maksustamisperioodi kestel on tehtud liiklusregistris järgmine kanne:

1) sõiduk kustutatakse liiklusregistrist liiklusseaduse § 77 lõike 5 tähenduses või

2) sõiduk kustutatakse ajutiselt registrist tagaotsitavaks kuulutamise tõttu liiklusseaduse § 77 lõike 8 punkti 2 alusel.

(2) Maksustamisperioodi lühendatakse proportsionaalselt päevade arvuga, mis on jäänud jooksva maksustamisperioodi lõpuni, arvates käesoleva paragrahvi lõikes 1 nimetatud liiklusregistri kandele järgnevast päevast.

**2)** paragrahvi 71 täiendatakse lõikega 3 järgmises sõnastuses:

(3) Maksu- ja Tolliamet teeb maksustamisperioodi lühendamise otsuse 15 tööpäeva jooksul arvates käesoleva paragrahvi lõikes 1 nimetatud liiklusregistri kandest.“;

**3)** paragrahvi 71 täiendatakse lõikega 4 järgmises sõnastuses:

„(4) Käesoleva paragrahvi lõike 1 punktis 2 nimetatud mootorsõiduki registrist ajutise kustutamise lõpetamisel arvutatakse ja tasutakse jooksva maksustamisperioodi mootorsõidukimaks proportsionaalselt päevade arvuga, mis on jäänud maksustamisperioodi lõpuni, arvates ajutise kustutamise lõpetamisele järgnevast päevast.“.

**4)** paragrahvi 10 tekst sõnastatakse järgmiselt:

„(1) Mootorsõidukimaksu osa, mis on tasutud käesoleva seaduse §-s 71 nimetatud maksustamisperioodi lühendamise tõttu enam, tagastatakse maksumaksja ettemaksukontole.

(2) Mootorsõiduki võõrandamise või kasutusõiguse ülemineku korral maksustamisperioodi kestel maksustamisperioodi ei lühendata ja maksusummat ei tagastata.”;

**5)** paragrahvi 17 täiendatakse lõikega 4 järgmises sõnastuses:

„(4) Mootorsõidukite osas, mille kohta tehakse käesoleva seaduse § 71 lõikes 1 nimetatud registrikanne ajavahemikul 2025. aasta 1. jaanuarist kuni 30. novembrini, teeb Maksu- ja Tolliamet maksustamisperioodi lühendamise otsuse hiljemalt 2025. aasta 14. detsembril.“.

**§ 2. Seaduse jõustumine**

(1) Käesolevat seadust rakendatakse tagasiulatuvalt alates 2025. aasta 1. jaanuarist.

(2) Käesoleva seaduse § 1 punkt 2 jõustub 2025. aasta 1. detsembril.

(3) Käesoleva seaduse § 1 punkt 3 jõustub 2027. aasta 1. jaanuaril.

Lauri Hussar

Riigikogu esimees

Tallinn, 2025

Algatab rahanduskomisjon 16.06.2025.

(allkirjastatud digitaalselt)

Annely Akkermann

Rahanduskomisjoni esimees